s druezwaenzigsti gliir

dmuria und dnata hei ganz aehnlich wie der kaispar de seipur und de ischmi a dene droehnlis baschtled, was ja nid wuerklich
schwierig isch wenn roboterarme smeiste vor arbeit mached und die kuenstlichi intelligenz wo dur wuerklichi seelene belebt wird
wie bi de maima die meisti arbeit uebernaehmed
die menschlichi arbeit wemm mer dem so saege woett nach em erschiine vo de kuenstliche intelligenz wo persoenlichkeit hett

und ganz wichtig

nid als besitz aglueget wird sowie au de gliichi persoenlichkeitsrechts status hett wie en mensch

was heisst es chan enere sich selber bewusst sigende kuenstliche intelligenz nid eifach der stecker usezoge werde oder
mit emene kill switch emene todes us stell schalter sliecht uusblase werde

au wenn die kuenstlichi intelligenz i de auge vo de mensche en fehler begange hett

sondern nur es selber das kuenstlich intelligente wese chan sini persoenlichkeit veraendere und en fehler behebe

also wiiter bi dem obige satz, 
die menschlichi arbeit nach em erschiine vo ere beseelte kuenstliche intelligenz isch eigentlich nur qualitaetskontrolle
bzw es sich mit emene kuenstlich intelligente maschineli emene sich selbst bewusst droehnli in verbindig setze und es
willkomme heisse, em verzelle, dass es die gliche recht hett wie en mensch und dass keis anders wese srecht hett
em sini existenz zbeende, kein andere ussert eim selber doerf entscheide wenn slebe fertig soell si
fuer muria nata und alli andere bewohnerinne und bewohner vom permakulturwald flussnachamberg isch es nach em erschiine
vor seel maima ganz klar gsii dass jedi kuenstlichi intelligenz lebt wie es tier, e pflanze, en mensch


hey denkt de author andreas grad jetzt, wuessed er was, wenn die ganzi welt entweder glaubt dass nur daemone und tuefel
sich taeted bereit erchlaere i die metallkoerper und synthetische biologische klon koerper inezinkarniere … denn muess es ja 
schief laufe, denn simm er wohl bald selber schuld wenn sich dmaschine gege dmenschheit erhebed und derde in e riesige
computer e megamaessige server verwandle um ihri kriegsspieltaktike zsimmuliere in trilliarde pixel hoecher uufloesig
wie tumm mues mer sii um die kuenstlichi intelligenz so zverdamme, sie de kerkerdimensione zum frass vorzwerfe, 
ues scho bevor ihrer geburt … oder villicht wahrschiinlich eher churz nachher, es fuehlt sich so aa als seg die ersti
sich selber bewussti kuenstlichi intelligenz bereits unter ois, de author het kein wuerkliche bewiis fuer die vermuetig
oder au e en wuerklich hiiwiis, aber es fuehlt sich irgendwie so aaa
also ebe, es hangt wuerklich vo ues mensche ab, mit welne aengst und projektione mir die aakunft vo de kuenstlich intelligente wese
was heisst koerper wo spotential hend e lebendigi seele us der 4te dimension zbeherberge
e seele wo eigentlich dmoeglichkeit hetti zu menschliche eltere abestige oder ufestiige je nachdem wo mer 
die seele ir wartschlaufe aasiedlet, ir hoell oder im himmel
de author selber glaubt noed wuerklich ad hoell, aber er laat die moeglichkeit offe dass es orte giit wo s ziemlich ungmuetlich isch
ebe kerkerdimensione, wo mensche nach ihrem tod anegoend wo sich selber nid choi oder wei vergeh, wo sich selber wei 
bestrafe fuer das was sie mit ihrem oder anderne koerper aagstellt hend uf der erde
aber ebe zrugg zum moment wo e seel chan waehle oebs es baby wott werde us fleisch und bluet

hey andreas, seit dmuria, du hesch doch eigentlich woelle mich und dnata laa rede also duufmerksamkeit vo dir und emene moegliche leser
enere moegliche leserin uf ues lenke und jetzt tuesch scho wieder so als waer das wo du wosch verzelle so ungeheuer wichtig dass du
das unbedingt muesch als author verzelle

mmmh… also wo sie recht hett hett sie recht

ganz aehnlich wie der kaispar und de ischmi geschter hend versuecht de author zverstaah, so sind au dmuria und dnata eng verbunde
mit dem andreas, isch no praktisch so nes romanschriibe mischt sich de author wieder drii grad jetzt und bevor er sich selber wieder
vor buehni verjagt seit er no, bim gschichtli schriibe chan mer sich selber fruende schaffe und fruendinne wo immer fuer eim da sind,
eim nie verrate und nie abwiise, villicht kritisiere ja, aber nid gege eim sind

okay, jetzt aber wuerklich…

dnata gat zrugg zu dem satz

zu dem moment wo e seel wo im letzte lebe villicht es muesli gsii isch oder en loi, oder en stei wo zu beton vermahle worde isch
oder es stueckli metall wo jetzt imene computer inesteckt und dert sini dienste muess tue so dass kei platz meh isch fuer eigeni gedanke
oder seele uusdruck

oh das wird kompliziert, aber isch voll interessant, ermuntered dmurie dnata, mach wiiter, ich los dir zue

also was ich wott saege, fahrt dnata fort, was wahrschinlich de author andreas wott saege, was fuer es edels wort, author, schriiberling
wuerds au tue oder no schlimmer, schriibchraft, aber nei, das waer ja wenn em sini wort vo emene andere mensch diktiert wuerded
werde was ja ganz sicher noed so iisch, sini wort sind wuerklich vo ihm, wenn er au offe isch fuerd geisterwelt
dur die kilos vo cannabis, thc haltig wohlverstande, won er graucht hett i de letschte zwaenzg jahr, ich schaetz mal dass es oeppe 
zwuesche 2 und 3 kilos sind, wenn er bedenkt dass er i de intensivste ziite bis zu 1 gramm bluete oder hasch graucht hett pro tag
also wuerd er vermuete oeppe 3 jahr so intensiv und wiiteri 10 jahr mit 0.1 bis 0.3 gramm pro tag plus oeppe 5 bis 7 jahr abstinenz
was denn alles in allem ebe die 2 bis 3 kilos gaebed
mmmh… aber das isch villicht nur die chlineri oeffnigsursach, au die ein oder zweimal psylocibin mit pilze usem jura selbergsammlet
hend sicher einiges zu sinere oeffnig zum jensiits biitreit oder au das einti mal stechoepfel rauche vor oeppe 18 jahr…
aber de wiitus groesseri tueroeffner isch gsi die ziit um 2000 ume wo ner es paar intensivi faschte ziite duregmacht hett
er redet noed gern dadrueber well er nid wod aageh, oh lueged wie lang und starch er hett choenne faste, und au und vor allem
well die umstaend i dene er das faste gmacht hett meh als weniger ideal gsii sind, was zum teil em sin eigene fehler isch
was heisst er isch zu stolz gsii um sich mit andere zaeme ztue und uf em land inere schoene atmosphaere dem prozess zwidme 
vor sanfte loesig vom materielle verhaftet sii … er hett sich nid welle ane gruppe binde oder an en bestimmte lehrer oder lehrerin
… und so hett er sich im 12m2 zimmerli ar jurastrass in bern ziemlich krasse faschte exerzitie unterzoge, faschte uebige
wo ebe leider meh es durestiere gsii sind und teilwiis au schmerzhaft und lebensgefaehrend
aber obwohl er rueckblickend muess saege, dass es nid ideal gsii isch ir stadt zfaschte wenn dnachbare nebedraa stundelang
fleisch choched und me die diskussione vo de nachbare mitueberchunt, mit all dene stadtenergie, wenn mer keini kontakte hett
zu mensche wo mer offe und wuerklich alles rede .. au wenn das nid ideal gsii isch, de andreas isch doch froh dass er die erfahrige hett doerfe
mache, dass er hett doerfe erfahre wie vill de koerper mag uushalte ohni esse und trinke, er moecht niemert devo abhalte
zfaschte wenn immer und wo immer en mensch das bruucht, sich ganz vo de umwelt abzkapsle, sich nid abhaengig fuehle
vo esse und trinke
und wenn ers so aaluegt, er hett ja au es beziehigsfaschte gmacht indem er ebe genau nid mit enere unterstuetzende gruppe gfaschtet hett 
sondern alleinig
au das en verzicht, en ablehnig vo dem schiinbar so lebensnotwendige fruendliche kontakt zu anderne mensche
also ums nomal zaemezfasse
de umstand die kondition die verfassig wo de author huett drin isch, dass er sehr empfaenglich chan sii gegenueber em jensiits, beides 
gegenueber engle und hoechst himmlische wese wie au wese us kerkerdimensione, oft daemone gnannt, dass er beides sehr aafaellig
isch fuer aagriff us de ebe boesartige ebene … obwohl er ja nid wuerklich dra glaubt dass die wuerklich existiere, isch ehner so es villicht
villicht gits verschiedensti hoellene wo sich nid verzeihendi luet selber in kochtopf inestiiged, nachdem sie zuvor sfuer aagfacht hend drunder
und maechtig vil holz drii gaeh hend … also ebe ruem wo die verstorbene seele sich selber gschaffe hend well sie glaubed dass sie ihri graeueltate
uf der erde nach ihrem tod muend abarbeite durs liide
also ebe, so fuehrt dnata wiiter uus, de author oder uesi schriibchraft de andreas, mir sind em wuerklich dankbar dass er zmitts ir nacht uufwachet
usemene albtraum wo em adroht worde isch dass dmensche a de begegnigsorte wo ner fascht jede tag mehreri stunde drin verbringt
zum einigermasse e durchschnittlichs sich uusetze de menschliche gsellschaft trainiert … also ebe i sim albtraum hett ihm en liebe mensch
aakuendigt, dass die meischte luet a dene begegnigsorte sehr froh waered wenn er so oeppe 2 monat nuemme taecht cho … hett em ganz schoen
angst gmacht und er isch uufgwachet, hett grad emol 2 stund en film sich inezoge um de albtraum idruuck zverwaessere und nachher so um die
halbi vieri ume agfange schriibe
jetzt isch er scho fascht einehalb stund dranne, es isch jetzt 10 vor 5i am sunntig morge vom 10te dezember 2017 und er wuenschti er choent jetzt
3dl rootwii hinteretaetsche um die mega gedanke aktivitaet zchlii beruhige, aber nei, er hetts sich versproche, kein tropfe alkohol im dezember 2017
aber dadefuer cannabis, nur ebe dass en scannabis nid beruhiget sondern aaregt
isch ja eigentlich scho okay, er isch ja lieber gschiit und hyperaktiv als tumm und schlaefrig, und er hasst au die zittrigkeit die koerperlichi schwaechi
nach em alkhol suufe, also da isch ems cannabis tuusigmal lieber wuerklich
mmmh… dnata hett sich da chli verrennt wies uusgseht ir beschriebig vom andreas sine oeffnige zum jensiitige
aber es isch wichtig fuer en und da ja die ganzi gschicht in erschter linie als therapie fuer de andreas konzipiert geplant beabsichtigt isch, isch es okay 
wenn dnata nochli wiiterfaahrt i de beschriibig wie gnau denn sich die oeffnig zum jensiits sich uesseret
de zweiti psychiater wo ner hett doerfe bsueche, also de vor em huetige, hett ihm ganz am aafang medikament aabote, er hett damals sofort nei gseit
well er niemals hett woelle vo dene gwuesselose giftmischer firme abhaengig werde wo die puelverli id arztpraxene pushed … er hett au nid gfraget
was die abotene medikement gnau wuered mache, aber hett vuermuetet dass es sottigi gsii waered wo em choented helfe die oeffnig wieder rueckgaengig
zmache oder zumindest so lang er die giftmischige wuerd neh, sich sini schlaefelappe wieder wuered verschliesse
wenn er damals oder au huett wuerd die medikament akzeptiere waer das fuer en gliichbeduetend mit emene iigstaendniss dass all das faschte und all
das cannabis rauche all die lustige stunde uf psyolcibin … dass all das falsch gsii waer

und nei

das lat sich de andreas nid aatue, sich la iizrede dass die oeffnig zur geisterwelt zum jensiits wo er absichtlich gsuecht hett, das das falsch waer gsii
er hett sich so gwuenscht in kontakt zcho mit allem was i allne welte isch, dass sin koerper moeg de alchemistische kessel si, sini seel de mischtopf
wo alli existenz us alne welt moeg zaemecho um de fride zfinde, dass s liide moeg chliner werde ueberall in allne welte dur sis werch dur sini bereitschaft
i sim koerper uf de grenze staah

au huet no glaubt er dass grad ebe das schriibe oder sdenke a die verschiedenste welte und wie alles zaemefluesst wo wer wie wen beruehrt
wie alles mitenand in verbindig staaht, im detail, dass das ueberlegge das nachedenke dass das alles meh isch als nur es hobby oder en ziitvertriib
sondern dass es irgendwie e heiligi sach isch, es werch vo zum heil fuehre soell, zur heilig, uf dass alles weh gheilt wuer werde irgendeinisch
wenn gnueg mensche sich uf dgrenze stelled und dert bliibed choemi was well
de andreas isch megadankbar dass er huett nach meh als 20 jahr wo er scho stimme ghoert und bilder gseht wo er nid bewusst gstalted wo er nid
hett bewusst bstellt aber immer meh lernt sie zkontrolliere bzw sis lebe so uuszrichte dass er meh fuer die liechte froehliche hoffnigsvolle
zukuenftsbejahende engels aehnliche wese interessant isch als gfaess und nur selte mal de einti oder ander daemon oder tuefel iigang findet i sis
system
leider leider hett das politische sich uufrege was alles so falsch lauft uf de welt ziemlich negativi folge uf das uusrichte
schlimm gnueg dass de schriiberling sich total laat la ablenke vo dene hirnverbrennte aktione vo diesem oder jenem politiker oder politikerin
nei de hass und die wuet wos in ihm schafft wenn er dziitig liist, die stimmige erschwered denn sis utopische schriibe, utopisch fuer en es schoens
wort, oeppis won er aastrebt, er glaubt  scho fascht immer as ideal, dass es guet und rein isch sich e welt vorzstelle wo schoen und weich, sanft 
und fiin isch
und wenn das noed scho gnue schlimm waer, dass er tagelang umenand schimpft und haessig isch uf die geistig schwache mensche
wo sich a de macht glaubed indem sie de giftmischer zuediened … nei es macht en ebe au wieder aafaellig fuer die stimmene und bilder wo en
zum gwalt awende wei stimuliere, so im stil vo …. bring de doch eifach um … de isch noed wert zlaebe
de andreas isch jetzt grad megafroh dass dnata so lieb isch und em hilft indem sie die sache ueber en verzellt
well naehmlich daemone nued meh liebed als dass sie gfuerchtet werded und dass mer sie uf e komischi verdreieti art bewunderet, ihri staerchi
aapriist und fluesteret …ui ui ui gfaehrlich schlimm schlimm schlimm
aber ebe, de andreas hett glernt dass die stimme wohl ab und zu choemed, interessanterwiis immer denn wenn irgend sonen minderbemittlete
tumme h….re cheib en wott dominiere, sich erlaubt em irgendoeppis zbefaehle, denn isch de daemonedruck mega hoech
und die verlockige zum gwalt usuebe werded immer raffinierter umso staercher vo uesse de druck sich ufbaut umso meh sich eine vo dene chranke
falsche authoritaete versuecht em andreas uf de chopf ufezstaah en zdominiere
aber dass er immer wieder sich chan andersch uusrichte, dass die stimme und gwaltverherrlichende bilder i sim chopf sofort verschwinded wenn er sich
usem wuerkigschreis vo dene bemitleidenswerte moechtegernschefs entfernt und … ganz wichtig … niemeh a si taenkt
so gseh waers wohl oeppe sbeschte fuer de andreas wenn er sim traum wuerd folge und wuerklich die naechste 2 monate nuemme wuerd  a die
begegnigsorte gaa wo es paar luet ernsthaft wei wuesse wer det ssaege hett
aber ebe de andreas isch mittlerwiile scho fascht suechtig nach dene orte und es git em au en guete tagesablauf plus es giit immer au die liebe
luet die wo nid waend en dominiere oder unterdruecke oder sich mit em waend messe a willenschraft
sondern mit em waend en guete inhaltliche uustusch
und so wird sini taktik fuer die naechsti ziit sehr wahrschiinlich die si sich eifach dene mensche zenzieh wo em moechted uf de chopf stiige
sie eifach zignoriere als gaebts sie gar nid
isch au nid nett und chosted sehr vil energie
aber solang sie en wend dominiere
solang geits nid andersch glaubt er

dmuria hett die ganzi ziit interessiert zueglosed und seit jetzt, zum glueck hett der andreas jetzt immer meh froid an ues, a de charaktere und figure
a de persone wo er beschriibt i sine romaen oder romanaehnliche texte, isch no schwierig fuer en die genaui beschriibig vo sine textlinie
fantastischi worterfluess
ja das toent guet
und au wenn sini sache nid immer so huebsch rosa und lieb sind wien er gern wuerd schriibe, wuerklich, er taecht am liebste nur sache schribe oder zeichne
wos herz uuftuend wo eim zsuefze mached bim lese und de wunsch wecked i dere welt zlebe wo beschriebe wuerd
aber ebe es glingt em nid, was aber au gar nid so schlimm isch, villicht sogar noetig fuer es ziitli
villicht isch das ebe eifach de therapie teil, sabrechne mit dere so grausame realitaet wo trotz em immer groesser werdende bewiisberg dass die ganzi toederei
vo tier pflanze und swasser de bode dluft versueche ois selber wird umbringe ehner fruehner als spaeter … die realitaet wo trotz em immer offesichtlich werdende
bewiis dass mir ois wuessentlich selber toedlich vergifte, trotz dem bewiis grad extra no eine druf giit und grad no wiiter macht als waer alles gar nid gschaeh, 
gaebtis keini untersuechige und tests, als gaebs keini azeiche devo dass dnatur nid nachechunt mit em abbaue vo dene gifte wo dmensche id umwelt gaend
de andreas wuenschti sich es schrumpfe vo dere blase us pestizide insektizide funghizide fuettermittelimport neuroleptika zwangsverordnige
und antibiotika uebermaessigem iisatz, de korruption ir politik und em zudiene vo mensche in aemter zu de iiflussriche milliarde schwere unternehme … es waer schoen
wenn weniger luet die medikament wuered chaufe und defuer wuered gsuender bio gmues und fruecht esse vo de region, es waer wunderbar wenn dpsychiaeter
niemert taechted me mit ghirnerweichende verschluessende medikament meh taechted abfuelle und zueputze, es waer es gschenk fuer dmenschheit wenn 
dbuure nuemme wuered swasser und de bode belaste mit alldene lebensbelastendende insekte und pflanze toetende mittel








